เข้ามาในซอยสาธร 7 ผ่านสถานฑูตสิงคโปร์ แล้วเลี้ยวซ้ายตามป้ายก็จะเจอร้านทางด้านขวามือ

ร้านเป็นบ้านเล็กๆหลังสีแดงๆ มีที่จอดรถได้ประมาณ 5-6 คันค่ะ

บรรยากาศสบายๆ เหมาะสำหรับมาเป็นครอบครัว เพื่อน หรือ แฟนก็ดีค่ะ

วันนี้สั่งอาหาร 2 อย่างค่ะ เป็น Ravioli Porcini กับ Chef Pizza

Ravioli รสชาติเข้มข้น ตัวเกี๊ยวร้านทำเองใส้ เนื้อเนียนมาก ส่วนซอสเนื้อครีมๆใส่ชิ้นเห็ด Porcini เยอะมากๆ รสชาติกลมกล่อม นุ่มนวล หอมเห็ดมาก อร่อยดีมาก

ตัว Chef Pizza ใส่ Parma ham มะเขือเทศ ผัก Rocket ชีส เต็มๆ ส่วนตัวแป้งได้เปลี่ยนเป็นแป้งพิเศษของทางร้านที่หมักมานานถึง 72 ชม. เนื้อ เหนียวนุ่ม อร่อยดี คิดว่าถ้าใส่ซอสมะเขือมาให้มากกว่านี้จะอร่อยขึ้นค่ะ

มีออเดิร์ฟเป็นขนมปังหน้า มะเขือกับซูกินี่ อย่างละชิ้น อบมากับชีส อร่อยดีค่ะ มีขนมปังแกล้มระหว่างมื้อ ก็อร่อยดีค่ะ

ชอบ Olive oil กับ Balsamic ของทางร้านค่ะ รสชาตินวลๆ ไม่เปรี้ยวปรี๊ดๆ

พนักงานบริการดีมากค่ะ ยิ้มแย้ม กระฉับกระเฉง

วันนี้ทานสองคนรวมประมาณ 1300 บาทค่ะ